பத்ம விருதுகள் வழங்கும் நிகழ்ச்சி, குடியரசுத் தலைவர் மாளிகையில் இரண்டு கட்டங்களாக நடைபெறுகிறது. முதல் கட்ட நிகழ்ச்சியில் இசைஞானி இளையராஜா பத்மவிபூஷண் விருதைப் பெற்றார். அதைத்தொடர்ந்து இன்று நடைபெறும் இரண்டாம் கட்ட விழாவில், கிரிக்கெட் வீரர் மகேந்திர சிங் தோனி, ராணுவ உடையில் வந்து குடியரசுத் தலைவரிடம் பத்மபூஷண் விருதைப் பெற்றுக்கொண்டார். மேலும், தமிழகத்தைச் சேர்ந்த நாட்டுப்புறக் கலைஞர் விஜயலட்சுமி நவநீதகிருஷ்ணன், பில்லியர்ட்ஸ் வீரர் பங்கஜ் அத்வானி உள்ளிட்டோர், பத்ம விருதுகளைப் பெற்றுக்கொண்டனர்.